Parlamentul  României

    Camera Deputaţilor
                                                         [image: image1.jpg]"‘%‘“ pevs’

o
ROMANIA



                                                                                    
	Comisia juridică, de disciplină şi imunităţi


	
	Bucureşti, 1 martie 2022
Plx 25/2019


Către,
BIROUL PERMANENT

Vă înaintăm, alăturat, RAPORTUL SUPLIMANTAR asupra propunerii legislative privind facilitarea încheierii contractelor de donaţie între operatorii economici şi instituţiile sociale, trimis Comisiei juridice, de disciplină şi imunităţi, cu adresa nr. Plx 25 din 6 februarie 2018.

În raport cu obiectul si conţinutul său, proiectul de lege face parte din categoria legilor organice.

                                                PREŞEDINTE


                         
                                     Laura Cătălina Vicol Ciorbă

      RAPORT SUPLIMENTAR
asupra propunerii legislative privind facilitarea încheierii contractelor de donaţie între operatorii economici şi instituţiile sociale
În ședința Comitetului liderilor grupurilor parlamentare din data de 1 martie 2022, s-a decis retrimiterea propunerii legislative privind facilitarea încheierii contractelor de donaţie între operatorii economici şi instituţiile sociale, Comisiei juridice, de disciplină și imunități, în vederea examinării și depunerii unui nou raport cu adresa nr. Plx 25/2019.


Senatul, în calitate de primă Cameră sesizată, a respins proiectul de lege, în şedinţa din data de 4 februarie 2019.

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Consiliul Legislativ, prin adresa înregistrată cu nr.1009 din 24 octombrie 2011, a avizat favorabil proiectul de lege.

Comisia pentru drepturile omului, culte şi problemele minorităţilor naţionale în data de 19 februarie 2019, a avizat favorabil proiectul de lege.
Comisia pentru industrii şi servicii în data de 26 februarie 2019, a avizat negativ proiectul de lege, cu amendamente respinse, prevăzute în anexa care face parte integrantă din aviz.

Comisia pentru muncă şi protecţie socială în data de 26 februarie 2019 a avizat negativ propunerea legislativă.

Propunerea legislativă are ca obiect de reglementare crearea unui cadru legal care să încurajeze operatorii economici să doneze instituţiilor sociale, în beneficiul persoanelor defavorizate, în anumite condiţii, produse alimentare, îmbrăcăminte, produse de igienă şi produse de curăţenie, în schimbul unor facilităţi fiscale.
În conformitate cu prevederile art.61 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au examinat proiectul de lege în şedinţa, din data de 1 martie 2022. 
La întocmirea prezentului raport comisia a avut în vedere expunerea de motive, avizul favorabil al Consiliului Legislativ, avizul favorabil al Comisiei pentru drepturile omului, culte şi problemele minorităţilor naţionale, avizul negativ al Comisiei pentru industrii şi servicii şi avizul negativ al Comisiei pentru muncă şi protecţie socială.
La lucrările Comisiei juridice, de disciplină şi imunităţi deputaţii au fost prezenţi conform listei de prezenţă.
În urma examinării proiectului de lege şi a opiniilor exprimate, deputaţii prezenţi la lucrări, au hotărât, cu majoritate de voturi menținerea raportului inițial  de respingere a  propunerii legislative privind facilitarea încheierii contractelor de donaţie între operatorii economici şi instituţiile sociale.

În raport cu obiectul şi conţinutul său, proiectul de lege face parte din categoria legilor organice.

               PREŞEDINTE,

   

                          SECRETAR,                                            



 
  Laura Cătălina Vicol Ciorbă

                                         Ladányi László-Zsolt 
            Consilier parlamentar, Dragoş Bucur

